CELEX: 32015R2318
Language: hu
Date: 2015-12-08 00:00:00
Title: A Bizottság (EU) 2015/2318 végrehajtási rendelete (2015. december 8.) egyes áruk Kombinált Nómenklatúra szerinti besorolásáról

12.12.2015   
            
            
               HU
            
            
               Az Európai Unió Hivatalos Lapja
            
            
               L 328/57
            
         A BIZOTTSÁG (EU) 2015/2318 VÉGREHAJTÁSI RENDELETE
   (2015. december 8.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére vonatkozó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a táblázat 3. oszlopában feltüntetett indokok alapján a 2. oszlopban megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseivel összhangban nem álló kötelező érvényű tarifális felvilágosítást a jogosult – a 2913/92/EGK tanácsi rendelet (2) 12. cikke (6) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.
            
         
               (5)
            
            
               Az e rendeletben előírt intézkedések összhangban vannak a vámkódexbizottság véleményével,
            
         ELFOGADTA EZT A RENDELETET:
   1. cikk
   A melléklet táblázatának 1. oszlopában leírt árukat a Kombinált Nómenklatúrában a táblázat 2. oszlopában megjelölt KN-kód alá kell besorolni.
   2. cikk
   Az e rendelet rendelkezéseivel összhangban nem álló kötelező érvényű tarifális felvilágosítás – a 2913/92/EGK rendelet 12. cikke (6) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. december 8-án.
      
         
            a Bizottság részéről,
         
         
            az elnök nevében,
         
         Heinz ZOUREK
         
            adóügyi és vámuniós főigazgató
         
      
   
   
      (1)  HL L 256., 1987.9.7., 1. o.
   
   
      (2)  A Tanács 1992. október 12-i 2913/92/EGK rendelete a Közösségi Vámkódex létrehozásáról (HL L 302., 1992.10.19., 1. o.).
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  A jegyzékbe vétel okai
               
            
                  (1)
               
               
                  (2)
               
               
                  (3)
               
            
                  Túlnyomó részt textilanyagból készült árucikk (úgynevezett okostelefon-karpánt). Olyan mobiltelefon-tartó tok, amely egy elasztikus pánt segítségével a felkarra erősíthető.
                  A tok hátsó részén résszerű nyílás található, ahová a mobiltelefon behelyezhető. Az árucikk elülső oldalán négyszögletes műanyag lapból készült átlátszó felület található. Az átlátszó felületet műanyag cellulóz fólia veszi körül, amely a pánt rövid végének elülső oldalát is lefedi. Az árucikk hátulsó oldala és a pánt gumírozott textilszövetből készültek (a textilanyag szélső rétegei között egy réteg szivacsgumival). A pánt tépőzárral van ellátva, amelynek segítségével az a rövid végén lévő két résen átbújtatva a viselő felső karjára igazítható és ott rögzíthető.
                  (Lásd az A. és a B. képet) (1)
                  
               
               
                  4202 92 98
               
               
                  A besorolást a Kombinált Nómenklatúra értelmezésére szolgáló 1. és 6. általános szabály, a XI. Áruosztályhoz tartozó Megjegyzések 1. l) pontja, a 42. Árucsoporthoz tartozó Kiegészítő megjegyzések 1. pontja, valamint a 4202, a 4202 92 és a 4202 92 98 KN-kód szövegezése határozza meg.
                  Az árucikket egy konkrét eszköz (mobiltelefon, okostelefon) tartására tervezték. Ezért a 4202 vtsz. szövegezésében szereplő tokhoz hasonló tok objektív jellemzőivel rendelkezik (lásd még a 4202 vámtarifaszámhoz tartozó HR-magyarázatot).
                  Következésképpen textilanyagból készült más készáruként a 6307 vtsz. alá történő sorolása kizárt.
                  Ezért az árucikket textilanyagból készült külső felületű tartóként a 4202 92 98 KN-kód alá kell besorolni.
               
            
         
      
                  
                     
               
               
                  
                     
               
            
                  A. kép
               
               
                  B. kép
               
            
         (1)  A képek csupán tájékoztató jellegűek.